b'\n_START_ARTICLE_\nJamblih\n_START_PARAGRAPH_\nJamblih iz Halkide (gr\xc4\x8d. \xe1\xbc\xb8\xce\xac\xce\xbc\xce\xb2\xce\xbb\xce\xb9\xcf\x87\xce\xbf\xcf\x82) (Halkida (dana\xc5\xa1nji Qinnesrin), Sirija (danas Libanon), o.250. -\xc2\xa0?, o.330.), gr\xc4\x8dki novoplatonisti\xc4\x8dki filozof iz Sirije i jedan od posljednjih zna\xc4\x8dajnijih predstavnika anti\xc4\x8dke filozofije._NEWLINE_Bio je u\xc4\x8denik Anatolija i Porfirija od kojih je prihvatio novoplatonizam u koji je unio mnogo elemenata iz orijentalnih religija. Vjeruje se da bio upu\xc4\x87en u ezoteri\xc4\x8dni svijet Egip\xc4\x87ana i Kaldejaca.\n_START_SECTION_\n\xc5\xbdivotopis\n_START_PARAGRAPH_\nRodio se o. 250. godine u Halkidi na sjeveru Sirije. Postao je u\xc4\x8denik filozofa Porfirija s kojim je studirao u Rimu ili na Siciliji, da bi se oko 305. godine vratio u Siriju i osnovao vlastitu filozofsku \xc5\xa1kolu u Apameji kod Antiohije.\n_START_SECTION_\nDjela\n_START_PARAGRAPH_\nNapisao je veliki broj radova od kojih ve\xc4\x87ina nije sa\xc4\x8duvana. Napisao je djelo Kolekcija pitagorejske doktrine u deset knjiga od kojih su se sa\xc4\x8duvale samo prve \xc4\x8detiri i fragmenti pete knjige. Me\xc4\x91u spisima koji su opstali u neznatnim fragmentima nalaze se i komentari na Platona i Aristotela, a sa\xc4\x8duvani su i Jamblihovi komentari na zbirku hermeti\xc4\x8dkih tekstova poznatih pod nazivom Kaldejska proro\xc4\x8danstva._NEWLINE_Najutjecajnije djelo mu je Teurgija ili O egipatskim misterijama u kojima opisuje visoku magiju koja djeluje kroz komunikaciju s bogovima.'